b"\n_START_ARTICLE_\nJahuti\n_START_SECTION_\nLaboratoorsed jahutid\n_START_PARAGRAPH_\nK\xc3\xb5ige lihtsam jahuti \xe2\x80\x93 \xc3\xb5hkjahuti \xe2\x80\x93 on piisavalt pikk (klaas)toru, kuid selle efektiivsus on v\xc3\xa4ike. Ka destillatsioonikolonnid nagu n\xc3\xa4iteks Vigreux' kolonn (deflegmaator) on \xc3\xb5hkjahutid. _NEWLINE_Hoopis paremad soojusvahetina on vesijahutid, milles tsirkuleeriv vesi hoiab temperatuuri p\xc3\xbcsivalt madala. Vesijahutid koosnevad torust (sirge, spiraalne, kuulikestega jm), kus liigub kondenseeritav aur, ja vees\xc3\xa4rgist selle \xc3\xbcmber. Ehituslikult v\xc3\xb5ib jahutustoru olla ka keskel ja kondenseeritav aur liigub selle \xc3\xbcmber. _NEWLINE_Jahutite p\xc3\xb5hit\xc3\xbc\xc3\xbcbid on j\xc3\xa4rgmised: Liebigi jahuti, mida kasutatakse nii kaldjahutina destillatsioonil kui ka p\xc3\xbcstjahutina ehk tagasivoolujahutina, teisi nagu kuuljahuti, spiraaljahuti, Dimrothi jahuti, s\xc3\xb5rmjahuti jm kasutatakse p\xc3\xbcstjahutitena kondenseerunud aine tagasivoolutamiseks.\n_START_SECTION_\nT\xc3\xb6\xc3\xb6stuslikud jahutid\n_START_PARAGRAPH_\nT\xc3\xb6\xc3\xb6stuslikud jahutid ehk kondensaatorid ehk soojusvahetid on disainitud suure hulga mingi aine auru efektiivseks jahutamiseks ehk kondenseerimiseks. Tehnikas on kondensaator seade auru veeldamiseks (aurumasinas, auruturbiinis, k\xc3\xbclmutusseadmes)."